EELNÕU 2020/281

								KOMISJONID:

eelarve- ja arengu-	JK	
haridus-		
kultuuri- 	X	
majandus-		
revisjoni-		
sotsiaal- 		
Seeniorite Nõukoda	X	
Noorte Volikogu		
                                                                                                
                                                                                                SAADIKURÜHMAD:

Eesti Keskerakond	X	
Eesti Konservatiivne Rahvaeakond	X	
Eesti Reformierakond	X	
Isamaa Erakond	X	
Sotsiaaldemokraatlik Erakond	X	

VILJANDI LINNAVOLIKOGU

OTSUS

27. august 2020   nr

Viljandimaa Vabadussõjas langenute mälestussamba taastamine

Eesti Vabadussõjas 1918-1920 kaotas elu üle 800 ajaloolise Viljandimaa ja kultuuriloolise Mulgimaaga seotud Eesti kodaniku. 1926. aasta 19. septembril avati langenute mälestuseks Viljandi linnas Vabadusplatsile kuulsa Eesti kujuri professor Amandus Adamsoni kavandi alusel loodud väärikas mälestussammas. Täna on see üks viimastest seni taastamata, kokku ligi 200 esimesel iseseisvusperioodil üle Eesti püstitatud monumendist. 

Kohaliku omavalitsuse korralduse seaduse § 6 lõike 3 punkti 2 alusel Viljandi Linnavolikogu

o t s u s t a b:

1. Taastada Viljandimaa Vabadussõjas langenute mälestussammas esialgsel kujul Vabaduse platsil.

2. Moodustada töörühm Viljandimaa Vabadussõjas langenute mälestussamba taastamise korraldamiseks (edaspidi töörühm), kuhu kuuluvad linnavolikogu esimees, linnapea ja linnavolikogu iga saadikurühma esindaja. Töörühma kutsub kokku linnavolikogu esimees.
 
3. Kinnitada töörühm koosseisus:
Helmut Hallemaa
Tiit Jürmann
Jaak Pihlak
Juhan-Mart Salumäe
Helir-Valdor Seeder
Rein Suurkask
Madis Timpson

4. Töörühmal on õigus kaasata oma töösse vajalikke asjatundjaid ja eksperte.

5. Töörühmal kaasata Viljandimaa Vabadussõjas langenute mälestussamba taastamisse ja töörühma töösse kõigi ajaloolise Viljandimaa ja kultuuriloolise Mulgimaa omavalitsuste (Järva vald, Mulgi vald, Põhja-Sakala vald, Põltsamaa vald, Tõrva vald, Türi vald, Viljandi vald) esindajad.

6. Viljandi Linnavalitsusel avada arve annetuste kogumiseks nime all Viljandimaa Vabadussõja mälestussammas.

7. Pöörduda Eesti Vabariigi Valitsuse poole ettepaneku ja taotlusega toetada Viljandimaa Vabadussõjas langenute mälestussamba taastamist.

8. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

9. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostajad: Tiit Jürmann, Harri Juhani Aaltonen, Helmut Hallemaa ja Jaak Pihlak
Esitatud: 12. augustil 2020
Esitajad: Viljandi Linnavolikogu saadikurühmad Eesti Reformierakond, Isamaa Erakond ja Eesti Keskerakond                                          Ettekandja: Helmut Hallemaa
Lk arv: 3
Hääletamine: poolthäälteenamus

Seletuskiri
Viljandimaa Vabadussõjas langenute mälestussamba taastamine 

Eelnõu eesmärk on anda Viljandi linnavolikogu poolt selgesõnaline kinnitus, et Viljandimaa Vabadussõjas langenute mälestussammas Viljandi linnas taastatakse esialgsel kujul Vabaduse platsil.

Vabadussõjas 1918-1920 kaotas Eesti poolel võidelnutest langenutena, haavadesse ja haigustesse surnutena, mõrvatutena ning taudide tõttu elu ca 6500 inimest, nendest üle 800 ajaloolise Viljandimaa ja kultuuriloolise Mulgimaaga seotud Eesti kodaniku. Langenute mälestuseks püstitati Viljandi linnas Vabadusplatsile kuulsa Eesti kujuri professor Amandus Adamsoni kavandi alusel väärikas mälestussammas. Ausamaba rajamisega alustati Viljandis 1920. aastal, 1922. aastal  moodustati Vabadussõjas Langenud Sõjaväelaste Mälestamise Sakalamaa Komitee (VLSMSK). Pärast ebaõnnestunud konkurssi pöörduti Amandus Adamsoni poole, kes nõustus töö teostama. Monumendi betoonosa valmis insener Villem Vaheri juhtimisel juuli lõpuks 1926, nurgakivi asetas linnapea Jaan Vares 2.08.1926. Mälestussammas avati määratu rahvahulga osalusel 1926. aasta 19. septembril riigivanem Jaan Teemanti poolt. Monument oli Viljandi auks ja uhkuseks kuni juunikuuni 1941. Sammas purustati 19.06.1941 Nõukogude okupatsioonivõimu käsilaste poolt, osaliselt taastatud monument hävitati lõplikult 1949. aasta kevadel. Samba asukohta ehitati 1979. aastal kompartei maja. 

Alates 1988. aastast on mälestussamba taastamine Viljandis ning Viljandi Linnavolikogus palju kordi teemaks tõusnud. Viljandi linnavolikogu poolt 26.05.1995 moodustatud Vabadussõja monumendi taastamise korraldamise komisjoni otsusega jäädvustati 24.02.1996 mälestussamba asukoht endise parteimaja seinal mälestustahvliga. Viljandi linnavalitsuse moodustatud ajutine komisjon otsustas 29.09.2015 taastada Viljandimaa Vabadussõjas langenute mälestussammas algsel kujul, algses asukohas. 29.10.2015 otsustas Viljandi Linnavolikogu võtta eesmärgiks Eesti Vabadussõjas langenute mälestussamba taastamise algses asukohas algsel kujul. 

Täna on suursugune Viljandimaa Vabadussõjas langenute mälestussammas üks viimastest seni taastamata, kokku ligi 200 esimesel iseseisvusperioodil üle Eesti püstitatud monumendist. Antud momendiks on ära langenud ka viimane takistus: 2015. aastal linnavolikogus vastu võetud ideekonkursi lähteseisukohtadest tulenevana realiseeritakse Viljandi linnakeskuse avaliku ruumi kaasjastamise arhitektuurilist terviklahendust, maha on lammutatud vana parteimaja, Viljandi kesklinn muutub märgatavalt.

Vajalik on Viljandimaa Vabadussõjas langenute mälestussamba taastamise korraldamine, milleks moodustatakse Viljandi Linnavolikogu töörühm, kuhu kuuluvad linnavolikogu esimees, linnapea ja linnavolikogu iga saadikurühma esindaja. Töörühma kutsub kokku linnavolikogu esimees.

On vajalik avada Viljandi linnavalitsuse arve vabatahtlike annetuste kogumiseks. Viljandi Linnavolikogu pöördub Eesti Vabariigi Valitsuse poole ettepaneku ja taotlusega toetada Viljandimaa Eesti Vabadussõjas langenute mälestussamba taastamist. 

Seni taastamata Vabadussõjas langenute mälestussammas on meie auvõlg Eesti iseseisvuse eest oma elu andnud ajaloolise Viljandimaa ja kultuuriloolise Mulgimaaga seotud Eesti kodanike ees. Lnnavolikogul on selge tahe, nii saab taastatud ka Vabadussõja ausammas.

/allkirjastatud digitaalselt/          /allkirjastatud digitaalselt/          /allkirjastatud digitaalselt/   
     Tiit Jürmann                               Harri-Juhani Aaltonen                Helmut Hallemaa